Dásamlega fallega Kaupmannahöfn . Það er langt síðan ég hef verið þar svona rétt fyrir jólin . Borgin er svo fallega skreytt , það var fólk allstaðar , uppdúðað í kápur , trefla & lúffur með heitt kakó úr jólabásunum . Mér leið á einhverjum tímapunkti eins og ég væri í miðju setti í bíómynd ( jólamynd auðvitað ) þar sem að allir ættu að ganga um glaðir . Við Ísabella vorum þarna í tvær nætur og nýttum tímann vel . Við gistum eina nótt út úr borginni í Frederiksborg á gömlu fallegu sveitahóteli rétt hjá þar sem vinir okkar búa . Seinni nóttina vorum við á uppáhalds hótelinu mínu í Kaupmannahöfn Manon les suites , áhugasamir geta lesið meira um það hótel HÉR . Við vorum að vinna og njóta en við áttum fund hjá okkar uppáhalds danska merki Notes Du Nord . “ Showroomið ” þeirra er það fallegasta sem ég hef komið í . Hvert einasta smáatriði er fallegt en það er staðsett við Nyhavn . Ljósin , gluggarnir , speglarnir , loftið , nefndu það , það er allt fallegt þarna inni enda Sara eigandi Notes einn mesti fagurkeri sem ég veit um með svo ótrúlega næmt auga fyrir smáatriðum . Línan þeirra fyrir haustið 2020 var eins og þeim einum er lagið alveg ótrúlega falleg og þvílíkur draumur að vinna við að kaupa inn og máta þessa fegurð . Ég var heppin að hitta á tvær góðar vinkonur og eiga með þeim smá stund en Elísabet & Erna Hrund voru báðar í borginni á sama tíma . Hér eru myndir … . Kjólarnir sem við erum að máta eru væntanlegir næsta sumar . Vá hvað það er gaman að máta svona fallegt . Færslan er unnin í samstarfi við mína eigin verslun AndreA & Oroblu Myndataka fyrir AndreA & Oroblu . Það getur verið heilmikið bras að skipuleggja eina myndatöku , það þarf allt að ganga upp og allir þurfa að geta mætt á sama tíma . Oft klikkar eitthvað og það erfiðasta er að stóla á veðrið ef við ætlum að taka myndirnar úti . Þennan dag gekk allt upp og veðrið lék við okkur , nánast eins og það væri ennþá sumar . Það var mæting í “ AndreA ” á Norðurbakka í Hafnarfirði , þar var hár & förðun en svo var ferðinni heitið til Reykjavíkur þar sem okkur langaði að mynda , en við enduðum óvænt á því að taka allar myndirnar fyrir utan eða í kringum búðina . Magnað hvað það eru mörg sjónarhorn eða staðir sem við mynduðum á sem ég hafði ekki pælt mikið í fyrir þennan dag . Stundum er fegurðin allt í kringum mann en maður tekur ekki eftir því eða er orðin of vanur umhverfinu og sér það ekki með sömu augum og aðrir sem koma sjaldnar eins og Aldís & Erna Hrund í þessu tilviki . Ég var ekki jafn mikið á því að mynda þarna fyrir utan búðina en hafði heldur betur rangt fyrir mér & er búin að skipta um skoðun . Mikið er Norðurbakkinn fallegur þar sem gamalt mætir nýju alveg við höfnina , elska þennan stað . Tökudagar eru yfirleitt frekar langir , við byrjum kl 09:00 og erum að klára fyrir kvöldmat . Það fer mikill tími í hár og förðun , það þarf að græja neglur , gufa fötin , finna “ location ” vera með réttar græjur og lýsingu , skipta um föt , laga förðun , borða og hlæja mikið . Oftast eru þessir dagar fullir af gleði og almennt bara mjög skemmtilegir . Þreyttar förum við heim í lok dags , allar búnar í vinnunni eða með myndatökuna nema Aldís hún á eftir að fara á skrifstofuna , velja úr þúsundum mynda og vinna þær . Svo skrollum við framhjá á Instagram eins og vindurinn , gerum okkur sennilega ekki grein fyrir því hvað liggur að baki hverrar myndar en myndir eru mitt uppáhald ekki endilega bara núna , heldur finnst mér svo gaman að eiga þær seinna í lífinu og eiga mómentin … “ mannstu þegar við gerðum þetta ” ? en við Aldís erum búnar að safna vel í þann banka og stefnum á að halda sýningu einhverntímann í lífinu , jafnel bara á elló : ) Hér eru nokkrar úr símanum mínum , svona bak við tjöldin sem ég læt fylgja með . 1. Desember . Loksins fyrsti í aðventu og það má opna glugga eitt á dagatalinu . VÁ ! Ég hef aldrei séð jafn mikið af fallegum , vel hönnuðum og flottum dagatölum eins og í ár . Mig hefur ekki langað í dagatal sjálfri síðan ég var lítil stelpa en núna er ég búin að fá mér tvö og hálft : ) Með hálft á ég við Ísabellu dagatal , en hún fékk sér Essie dagatalið annað árið í röð sem við notum svo saman : ) Í raun er hægt að kíkja í pakkann , eða sjá innihaldið áður en maður velur dagatal en flest dagatölin eiga það sameiginlegt að vera vegleg og maður fær mikið peninginn . NOLA Hversu fallegt er dagatalið frá Nola ? Íslenskar eldklárar konur gerðu þetta dagatal frá A-Z . Í Nola bleikum lit með gylltri teikningu eftir Rakel Tomas listakonu framan á , svo ótrúlega fallegt . Karin snillingur , eigandi Nola gerði dagatalið ásamt Bryndísi samstarfskonu sinni . Þær stöllur völdu vandlega vörur inn í dagatalið fyrir hvern dag . Á föstudegi má búast við augnhárum fyrir jólahlaðborðið og dekur leynist á réttum stöðum / dögum . Þessar stelpur vita svo sannarlega hvað þær eru að gera og ég treysti því að það verður skemmtilegra að vakna á morgnanna fram að jólum . Mér finnst þetta dagatal svo ótrúlega fallegt hjá Nola en ferlið hjá þeim byrjaði í apríl ,, , þegar enginn annar var farinn að hugsa um jólin 2019 eða hvað ? Hvað leynist í dagatalinu ? Það verður spennandi að vakna á hverjum morgni við lítinn glaðning . Nú er maður bara eins og litlu börnin getur ekki beðið eftir því að opna : ) Ég ætla að hemja mig og opna hvern dag fyrir sig með morgunbollanum … lofa < 3 Drauma sódavatnstæki . . . Uppáhalds drykkurinn minn framleiddur í mínu eigin eldhúsi úr heimsins besta vatni með ferskri sítrónu . Ég bið ekki um meira : ) Þar sem ég drekk bara vatn & kaffi í lífinu yfir höfuð , aldrei gos , djús , vín eða neitt annað þá er sódavatn með sítrónu eiginlega mitt “ guilty pleasure ” – mínus “ guilty ” auðvitað : ) Ég hef borið alltof mikið af sódavatni með mér heim úr búðinni í gegnum tíðina en mig hafði aldrei langað í sódavatnstæki af því að ég hafði hreinlega aldrei séð neitt sem ég gat hugsað mér að hafa uppi á borðum … Þangað til að ég sá aarke , ég kolféll fyrir því og keypti með fyrstu tækjum sem komu til landsins , já ég lá nánast á húninum enda góðir vinir mínir með umboðið : ) Meira hér & hér . Sódavatnstækið er umhverfisvænt og fallega hannað úr ryðfríu stáli , litirnir eru hver öðrum fallegri þannig að það var erfitt að velja en ég valdi stál einfaldlega af því að það passar best inn hjá mér . Ég er svo yfir mig ánægð með þessi kaup og finnst geggjað að geta búið mér til bubblandi ferskt sódavatn hvenær sem er með einu handtaki . Færslan er unnin í samstarfi við mína eigin verlsun AndreA Jóla Jóla þetta er að bresta á . Það er ekki í boði að vera GRINCH þegar maður vinnur í verslun . Ég viðurkenni alveg að mig langar það stundum en það varir oftast ekki lengi sem betur fer . Jólin koma hvort sem okkur líkar það betur eða verr og það er miklu skemmtilegra að vera með og njóta heldur en að vera Skúli fúli / Grinch . Þetta er skemmtilegasti tími ársins í búðinni , við fáum einhvernvegin að hitta alla og segja gleðileg jól við svo marga . Hjálpum til við að velja gjafir og eða finna jólakjóla / jóladress . Hljómar eins og draumadjobb í mínum eyrum . Við þurfum að byrja að undirbúa jólin í maí , en þá þá leggjum við drög af jólakjólum & öllum jólafatnaði með mjög góðum fyrirvara svo allt sé komið úr framleiðslu , á herðatré og inn í verslun á tilsettum tíma . Jólaglugginn er kominn upp , við fáum nýjar vörur nánast daglega og höfum ekki undan að taka myndir , setja í “ story ” . Margt sem kemur til okkar nær aldrei í vefbúðina af því að við gerum marga hluti í mjög takmörkuðu upplagi og þeir eiga það til að klárast áður en við náum að taka mynd . Við mælum með að áhugasamir fylgi okkur á instagram . þar ætlum við að vera duglegar að sýna það sem kemur upp úr kössunum og höldum að sjálfsögðu í hefð undanfarinna ára og gefum veglegar aðventugjafir alla sunnudaga á aðventunni . Instagramið okkar finnur þú HÉR JÓLAKJÓLLINN er kominn í gluggann . Í ár er hann risastóra tjullpilsið Dynjandi sem ég saumaði sem lokaverkefni þegar ég útskrifaðist , á pilsið festum við svo 7 kassa af hvítum og silfruðum jólakúlum : ) . Að ofan er hún í hvítri skyrtu með silfur teinum sem er væntanleg til okkar fyrir jólin en til að blinga skvísuna ennþá meira upp þá erum við að sauma á hana pallíettutopp sem hún fer í þegar nær dregur að jólum . * Vegna fjölda fyrirspurna á Instagram um hvítu kúlurnar þá ætla ég að bæta því við hér að þær fást í Byko en silfruðu eru úr Ikea . Eins fylgdi þetta kynningarblað hér á myndinni með fréttablaðinu í gær . Planið okkar Óla var skýrt við vorum með allt tengt fyrirtækinu tilbúið áður en að ég útkrifaðist , við unnum í því samhliða náminu . Nafnið mitt er á merkinu og allir tengja það við mig en Óli er ekki síður maðurinn á bakvið merkið þó að hann sjáist minna . Ég sá fyrir mér að geta unnið þarna í ró og næði og afgreitt einn og einn . Ég get það ekki … . Ég útskrifast aldrei , hætti aldrei að læra og er aldrei búin . Ég ætla aldrei að hætta að láta mig dreyma því að ég veit að með dugnaði og elju þá geta draumarnir ræst hver af öðrum . Aldís mín “ ljósmyndari ” sem hefur myndað öll verkefni með mér síðan 2008 . Hún á heiðurinn af flestum myndunum hér að ofan . Hafið þið heyrt eitthvað í Röggu ? ” Þá skálum við ! VALENCIA … VÁ borgin heillaði mig upp úr skónum á einum og hálfum degi . Borgin sjálf kom líka nokkuð á óvart , þrátt fyrir að hafa verið þarna stutt þá náði hún að heilla mig . Góðan daginn frá Spáni eða Buenos días ! Hér er gott að vera , lengja sumarið aðeins eða stytta veturinn .